CELEX: C2007/283/13
Language: fi
Date: 2007-11-24 00:00:00
Title: Asia C-384/07: Ennakkoratkaisupyyntö, jonka Verwaltungsgerichtshof (Itävalta) on esittänyt 13.8.2007 — Wienstrom GmbH v. Bundesminister für Wirtschaft und Arbeit

24.11.2007   
            
            
               FI
            
            
               Euroopan unionin virallinen lehti
            
            
               C 283/8
            
         Ennakkoratkaisupyyntö, jonka Verwaltungsgerichtshof (Itävalta) on esittänyt 13.8.2007 — Wienstrom GmbH v. Bundesminister für Wirtschaft und Arbeit
   (Asia C-384/07)
   (2007/C 283/13)
   Oikeudenkäyntikieli: saksa
   Ennakkoratkaisua pyytänyt tuomioistuin
   Verwaltungsgerichtshof
   Pääasian asianosaiset
   
      Kantaja: Wienstrom GmbH
   
      Vastaaja: Bundesminister für Wirtschaft und Arbeit
   Ennakkoratkaisukysymykset
   
               1)
            
            
               Edellyttääkö EY 88 artiklan 3 kohdan viimeinen virke, että kansallinen tuomioistuin katsoo siinä määrätyn toteuttamiskiellon nojalla, ettei kansallisen oikeuden perusteella lähtökohtaisesti tukeen oikeutetulle voida enää myöntää tukea, vaikka komissio ei ole tehnyt 22.3.1999 annetun neuvoston asetuksen (EY) N:o 659/1999 4 artiklan 2 kohdassa tarkoitettua kielteistä päätöstä eikä se ole toteuttanut edellä mainitun asetuksen 14 artiklassa tarkoitettua toimenpidettä mutta pahoittelee sitä, ettei tuen käyttöönotosta ole ilmoitettu, ja vaikka kolmansien oikeuksien loukkaamista ei ole näytetty toteen?
            
         
               2)
            
            
               Estääkö EY 88 artiklan 3 kohdassa määrätty toteuttamiskielto kansallisen oikeuden säännöksen soveltamisen, kun soveltaminen perustuu kyseessä olevan kansallisen lain uuteen versioon, jonka komissio on todennut yhteismarkkinoille soveltuvaksi, vaikka kyseessä oleva toimenpide koskee lakimuutosta edeltäviä ajanjaksoja eikä soveltuvuuden toteamisen kannalta ratkaisevia muutoksia voitu vielä soveltaa kyseisillä ajanjaksoilla ja vaikka kolmansien oikeuksien loukkaamista ei ole näytetty toteen?